धेमाजि जिल्लानि सिंङाव थानाय जनाय सिमेन साफरियाव मोनसे राजखान्थियारि फोसावदिं मेल जायो। आगोलनिफ्राइनो आबोब ( ABWWF) आ बर हारिनि मोजांनि हाबा मावनायाव हेफाजाब होबोदों आरो देग्लाइबो एबा फैबाइ थानाइ सम’आवबो सिमेन साफरि दखरा आबोब ( ABWWF)आ हेफाजाब होलांबावगोन होननानै सिमेन साफरि दखरा आबोब (ABWWF)नि आफादगिरि माथुरि बसुमतारि बिथांङा खौरांगिरिनि सिगांङाव फोरमायो लोगोसेयैनो बुंबावदोंदि बिटिआरनि बायजोआव थानाय बर’ फोरखौ नायफिनांगौ आरो नायफिनाया बर’ आइजो माहारि हिसाबै बेफोरफोखौ मावफुंना होनांगौआ गावसोरनि गुबै थांखि होननानै एबा गावसोरनि बिहोमा होननानै फोरमायदों । मावथि’ आफादगिरि दिदिसि, इउबिपिअ रातिराम बसुमतारि बिथांङाबो फोरमाय हरदोंदि फैबाय थानाय बिधान सभा बिसायख’थियाव गासैबो बर’नि दैदेनगिरि बिथांमोनजों खौसेयै सावरायलायना बिजेपिनि बिजाथिनो भट होनानै देरहासार खालामहरनो थाखाय सावरायदों मानोना बिजेपि दोलोआनो जोंनि गेजेराव थानाय जेंनाफोरखौ सुस्रांना होदों आरो दा जा एफा- एनै जेंना बेफोरखौबो सुस्रांना होगोन होननानै मिजिंथिदो आरो बयखौबो बिजेपि हान्जानोनो भट होननानै देरहासार खालामहरनांगौ होननानै खावलाय हरदों।